Diari Oficial de la Generalitat Valenciana


Sumari del DOGV 9738, del 04-12-2023 (2023/11592)

RESOLUCIÓ de 21 de novembre de 2023, de la Direcció General de Justícia, de la Conselleria de Justícia i Interior, per la qual s'atorguen destinacions als funcionaris i les funcionàries del cos d'auxili judicial de l'Administració de justícia (torn lliure) que van superar les proves selectives convocades per l'Ordre JUS/1254/2022, de 7 de desembre, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9738

Data del DOGV
:   04-12-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/11948


Data del document
:   21-11-2023

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior

RESOLUCIÓ de 21 de novembre de 2023, de la Direcció General de Justícia, de la Conselleria de Justícia i Interior, per la qual s'atorguen destinacions als funcionaris i les funcionàries del cos d'auxili judicial de l'Administració de justícia (torn lliure) que van superar les proves selectives convocades per l'Ordre JUS/1254/2022, de 7 de desembre, en l'àmbit de la Comunitat Valenciana. [2023/11103]  
  
De conformitat amb el que s'estableix en els articles 28 i 29 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, s'ha resolt adjudicar destinacions en els òrgans judicials i fiscals que s'assenyalen en l'annex I als funcionaris i les funcionàries del cos d'auxili judicial (torn lliure), nomenats funcionaris o funcionàries de carrera del cos d'auxili judicial per ordre de 21 de novembre de 2023, tenint en compte el següent:  
  
Primer  
Els funcionaris i les funcionàries del cos d'auxili judicial de l'Administració de justícia als quals se'ls atorga destinació hauran de prendre possessió del seu càrrec davant del responsable de l'òrgan judicial o fiscal de destinació dins del termini de vint dies hàbils comptats des de l'endemà de la publicació d'aquesta resolució en el Boletín Oficial del Estado, d'acord amb el que s'estableix en l'article 29 del reial decret esmentat i en l'art. 30 de la Llei 39/2015, d'1 d'octubre, del procediment administratiu comú de les administracions públiques. Per a fer-ho, el dia de la publicació de la resolució seran remesos, a l'adreça de correu electrònic corporatiu de l'òrgan judicial o fiscal de destinació, els documents de «Presa de possessió» F1T, així com la declaració de jurament o promesa prevista en el precepte reglamentari esmentat.  
Ambdós documents, per a formalitzar-se, hauran de ser signats digitalment pels interessats, que remetran una còpia en format PDF a l'adreça de correu electrònic qljkzxqxytxoj@bqg.yt. Els funcionaris que, per causes degudament justificades, no puguen signar digitalment el document de presa de possessió, podran procedir a signar-lo manualment i hauran de remetre una còpia en format PDF a l'adreça de correu electrònic xmmnfaaxhsoft@rna.mc.  
  
Segon  
Els funcionaris i les funcionàries destinats en virtut d'aquesta resolució, que pertanguen ja al cos de gestió processal i administrativa o tramitació processal i administrativa i que opten per continuar en actiu en algun d'aquests cossos, no serà necessari que es desplacen a prendre possessió al lloc de treball adjudicat, tan sols cal que dins del termini de presa de possessió assenyalat en l'apartat primer comuniquen, si és el cas, a la Direcció General de Justícia, mitjançant l'adreça de correu electrònic xjysmfkkguinb@qow.az aquesta opció, a l'efecte de declaració d'excedència voluntària prevista en l'article 506.d) de la Llei orgànica 6/1985, d'1 de juliol, del poder judicial. La còpia de la resolució per la qual se li declara en situació d'excedència voluntària serà remesa al Registre central de personal de la Subdirecció General d'Accés i Promoció del personal al servei de l'Administració de justícia.  
  
  
Tercer  
En cas que els funcionaris i les funcionàries opten per ingressar en el cos d'auxili judicial i vulguen evitar un buit en la continuïtat dels serveis en l'Administració de justícia, donada la necessitat de comptar amb el temps indispensable per a efectuar la presa de possessió, podran sol·licitar de la Direcció General de Justícia, mitjançant l'adreça de correu electrònic tdiqgeqsgvrfk@gks.pr, un permís retribuït d'un dia si no hi ha canvi de localitat, o de dos en cas contrari, excepte els que hagen de desplaçar-se des de Canàries, Balears, Ceuta o Melilla; en aquest cas, el permís podrà ser de fins a tres dies per a prendre possessió del nou càrrec. Aquests dies es consideren hàbils, i la presa de possessió en la nova destinació s'efectuarà durant els dies de permís indicats, que han de gaudir-se, en qualsevol cas, dins del termini de possessió.  
En el cas que el funcionari o la funcionària procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, haurà de remetre's la documentació a aquests òrgans perquè procedisquen a concedir d'ofici la situació d'excedència voluntària en el cos de gestió processal i administrativa o tramitació processal i administrativa, i el cessament automàtic amb la data del dia anterior a què es produïsca la presa de possessió en el cos d'auxili judicial, a fi d'evitar la interrupció en la percepció dels seus havers.  
  
Quart  
En qualsevol cas, una vegada signada digitalment la presa de possessió (document F1T) i la declaració de jurament o promesa, les persones interessades remetran un exemplar dels dos documents a l'adreça de correu electrònic unxcvlqordcro@ffo.fa, perquè es procedisca a realitzar les variacions oportunes en nòmina, un dels quals serà enviat al Registre central de personal de la Subdirecció General d'Accés i Promoció del personal al servei de l'Administració de justícia.  
  
Cinqué  
Els funcionaris i les funcionàries interins que actualment ocupen places que han sigut adjudicades als aspirants aprovats, hi cessaran el mateix dia en què es produïsca la presa de possessió del titular.  
  
Sisé  
En compliment de la legislació sobre incompatibilitats del personal al servei de l'Administració pública (Llei 53/1984, de 26 de desembre), aplicable al personal al servei de l'Administració de justícia, en virtut de l'article 498 de la Llei orgànica del poder judicial 6/1985, d'1 de juliol, reformada per la Llei orgànica 19/2003, de 23 de desembre, els aspirants que exercisquen ja la condició de funcionaris o funcionàries de carrera hauran de manifestar la seua opció en l'acta de presa de possessió.  
  
  
Seté  
Els funcionaris i les funcionàries del cos d'auxili judicial, als quals s'atorga destinació en virtut d'aquesta resolució, encara que han sigut destinats amb caràcter forçós segons l'ordre de qualificació de les seues preferències, no podran participar en concurs de trasllats fins que transcórreguen dos anys des de la data d'aquesta resolució. Per al còmput dels dos anys cal ajustar-se al que estableix el paràgraf segon de l'article 529.3 de la Llei orgànica 6/1985, d'1 de juliol, del poder judicial.  
  
Huité  
Les places oferides als aspirants mitjançant la Resolució de 20 de setembre de 2023, de la Direcció General de Justícia, de la Conselleria de Justícia i Interior (BOE i DOGV de 16 d'octubre), no adjudicades en la present resolució, mantenen la condició de desertes, sense perjudici que puguen anunciar-se com a vacants en un concurs ordinari, si no es promulga oferta d'ocupació pública, o en cas que l'oferta d'ocupació pública que corresponga no faça necessari l'anunci de totes les desertes que hi haja.  
  
Contra aquesta resolució es pot interposar un recurs potestatiu de reposició davant de la Direcció General de Justícia, en el termini d'un mes, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant dels jutjats contenciosos administratius de València, en el termini de dos mesos, segons el que disposa l'article 9 de la Llei 29/1998, de 13 de juliol, reguladora de la jurisdicció contenciosa administrativa; a comptar des de l'endemà de la publicació en el Boletín Oficial del Estado.  
  
  
València, 21 de novembre de 2023.- La directora general de Justícia: Cristina Gil Fabregat.